# Balana

### Straipsnis iš Vikipedijos, laisvosios enciklopedijos.

Balana lietuvių kalboje reiškia du susijusius dalykus:

## [taisyti] Balana – gyvoji periferinė mediena

Kukmedžio (Taxus) kamieno nuopjova su 27 metinėmis rievėmis. Pakraštyje matyti šviesi balana, viduryje – tamsi branduolinė mediena. Juodas taškas pačiame centre – šerdis. Penki tamsūs radialiniai dryžiai - apaugusios šakelės.

Balana (angl. sapwood) vadinama periferinė gyva mediena, kurioje negyvos būna tik vienintelės ląstelės – vandens indai. Daugelio medžių rūšių balana būna šviesesnė už centrinę branduolinę medieną. Šioje visos ląstelės būna žuvusios, o iš jų išsilieję fermentai ir dažančios medžiagos banduolinę medieną paprastai nudažo tamsesne spalva. (Plačiau str. Mediena).

## [taisyti] Balana – medienos skala

Tai iš pliauskos ar rąsto atskeltas medienos strypelis, kuris gali būti naudojamas:

- prakuroms. Plonos balanos lengvai užsidega, ypač dervingos medienos.
- švietimui. Plona balana būdavo apatiniu galu įspraudžiama specialiame laikiklyje, o viršutinis galas padegamas. Nedidelė balanos liepsnelė, lėtai slenkanti žemyn, kažkiek apšviesdavo aplinką. Balanas švietimui naudodavo tie, kurie negalėdavo pasišviesti žvakėmis ar riebalinėmis spingsulėmis (paprastai dėl to, kad pastarieji brangesni).
- tinkavimui (angl. lath – tinkavimo balana). Ilgos balanos anksčiau būdavo naudojamos sienai paruošti prieš tinkavimą. Sieną nedideliais tarpais (paprastai kryžmai) apkaldavo balanomis, ir gautą paviršių tinkuodavo. Dabar paprastai vietoj balanų naudoja tinklelius.
- pynimui. Iš kai kurių rūšių medžių balanų pina pintines.

| Šis straipsnis - nuorodinis. Jei čia patekote iš kokio nors straipsnio, jei galite, pakeiskite straipsnio nuorodą, kad rodytų į vieną iš šiame puslapyje esančių reikšmių.

Rodomas puslapis "http://lt.wikipedia.org../../../b/a/l/Balana.html"

Kategorija: Nuorodiniai straipsniai

##### Views

- Straipsnis
- Aptarimas
- Dabartinė versija

##### Paieška